Inici de la jornada i públic assistent
La directora general de l'Institut Català de Seguretat i Salut Laboral durant la presentació de la jornada, al seu costat la secretària general del Consell de Relacions Laborals
La cap de l'Àrea d'Investigació de l'Institut Català de Seguretat i Salut Laboral, Sra.Mayte Martín, durant la introducció de context de la problemàtica de l'amiant a Catalunya
Representants de les organitzacions integrants del Grup Tècnic d'Amiant, d'esquerra a dreta: Sra.
Montse Macià (Inspecció de treball de Catalunya), Sr.Rafel Panadès (Departament de Salut), Sr.Javier Noguerol (Foment del Treball), Sra.Montse Gascón (PIMEC), Sra.Elena Juanola (moderadora, ICSSL), Sra.Mónica Pérez (CCOO), Sra.Maria del Carmen Márquez (UGT) i Sra.Mayte Martín (ICSSL).
El dia 30 de setembre s'ha presentat públicament l'informe d'exposició laboral a fibres d'amiant a Catalunya a la Sala Cotxeres del Palau Robert de Barcelona, en una jornada que el Consell de Relacions Laborals de Catalunya (CRL) i l'Institut Català de Seguretat i Salut Laboral (ICSSL) han organitzat conjuntament, amb l'objectiu de donar a conèixer aquest document elaborat pel Grup Tècnic d'Amiant de la Comissió de Seguretat i Salut Laboral del CRL.
La secretària general d'aquest òrgan de concertació i diàleg social a Catalunya, Sra.
M. Àngels Pujols, ha donat la benvinguda als assistents i la directora general de l'ICSSL, Sra.
Elena Juanola, després d'agrair a les diferents persones que han col·laborat en la redacció d'aquest informe, ha destacat la importància de la prevenció en l'exposició laboral a fibres d'amiant i el seu abordatge no només des d'un punt de vista de la prevenció riscos laborals, sinó també de la salut pública i medioambiental.
Seguidament, Mayte Martín, cap de l'Àrea d'Investigació de l'ICSSL, ha exposat el context sobre la situació de l'amiant a Catalunya, posant de manifest la necessitat de fer una correcta identificació i diagnosi de la seva presència, per tal de poder millorar el seu abordatge des d'un punt de vista de prevenció dels danys a la salut que aquest tipus de fibres poden ocasionar.
A continuació, les diferents organitzacions representades al grup han tractat diferents aspectes de l'informe, com les competències i funcions que el Departament de Salut té en matèria d'exposició a l'amiant, de les funcions i actuacions de la Inspecció de Treball en aquest tema, sobre la capacitació i especialització de les empreses inscrites al Registre d'Empreses amb Risc d'Amiant, de la identificació i diagnosi de l'amiant, de l'exposició amb amiant de persones treballadores per compte propi i d'altri i les exposicions no evidents, dels actors implicats en la identificació i tractament de l'amiant i les Pime i, sobre les funcions i actuacions de l'autoritat laboral relatives a la gestió laboral de l'amiant.
La directora general de l'ICSSL ha clos la jornada amb unes conclusions, tot agraint l'assistència.
Aquest informe analitza la situació de l'exposició a fibres d'amiant a Catalunya, n'identifica els principals actors i les funcions que desenvolupen i realitza propostes de millora, a partir de l'estudi previ de dades obtingudes de persones expertes (algunes d'elles prèvia compareixença), amb una descripció de la situació actual, una descripció dels principals actors intervinents i de les seves funcions, unes conclusions i propostes per a l'acció, amb un triple objectiu: